system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Comuna Dolhești, Suceava?
assistant
Dolhești este o comună în județul Suceava, Moldova, România, formată din satele Dolheștii Mari (reședința), Dolheștii Mici și Valea Bourei. Se află la  de orașul Fălticeni, pe drumul spre Pașcani, pe valea râului Șomuzul Mare, în creuzetul format din dealurile domoale Pleșa, Magazia, Holm, Harbuz, Popeni, Coasta Morii, Vlaicu, Muncel, Blăgani ș. a. Cei peste 3000 de locuitori sunt depozitarii unei străvechi tradiții, deoarece aici s-au găsit piese ceramice de acum  de ani, aparținând enigmaticei culturi și civilizații Cucuteni, cea mai avansată din Europa în acea perioadă.

Până la reforma administrativă din 1950 a făcut parte din județul Baia.

Demografie 

Conform recensământului efectuat în 2021, populația comunei Dolhești se ridică la 3.312 locuitori, în scădere față de recensământul anterior din 2011, când fuseseră înregistrați 3.502 locuitori. Majoritatea locuitorilor sunt români (91,88%), cu o minoritate de romi (2,2%), iar pentru 5,74% nu se cunoaște apartenența etnică. Din punct de vedere confesional, majoritatea locuitorilor sunt ortodocși (92,03%), cu o minoritate de adventiști (1,06%), iar pentru 5,92% nu se cunoaște apartenența confesională.

Politică și administrație 
Comuna Dolhești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități născute aici 
 Vasile Sandu (n. 1937), pictor și sculptor.
 Ioan Muraru (n.1938), judecător la Curtea Constituțională a României

Note

Lectură suplimentară 
 Monografia comunei Dolhești, județul Suceava - personalități de legendă, Valeriu Sandovici, Editura StudIS, Iași, 2010

Dolhești